اهم الارشادات عن كيفيه السيطره على مادة رياضيات السادس الاعدادي للعلمي والادبي وكيف توزع الدرجات ونصائح مهمه
|ارشادات لدراسة رياضيات السادس الاعدادي وتوزيع الدرجات مع اهم النصائح لتسهيل حفظ وبتركيز للمادة|
بسم الله الرحمن الرحيم
السلام عليكم ورحمة الله وبركاته
اطيب التمنيات واحر التحيات لكم اخوتي اقدم لكم من قناة احمد الداوودي للمدونه
اكيد هسه الكل خاله جدول للمراجعه او ديقره بعض المواد الي ما مسيطر بيها وبعدين يجي على الجدول , بس خلي ابالكم ترى لازم انت هسه تبدي بالجدول الخاص بالمراجعه , يعني المفروض اترتب حالك وشيل من دماغك شي اسمه دوام انتهى ماكو دوام بعد , هسه العطله مال المراجعه الي كل سنه ينطوها بس انت محظوظ هلسنه بالقرارات والعطله الي من هسه انحسبت الك , استغل الفرصه ولاتهدر دقيقه , الموج وياك وبكل حيله لاتضيع الفرصه العظيمه الكم جماعة السادس , هسه راح نعتبر انو انت بديت بالرياضات او بادي بيها او بعد مابادي , بكل الاحوال خل ندخل بالمهم والمقصود من هذا المقال والعنون :
توزيع درجات الامتحان الوزاري (السادس العلمي) ح تكون:-
الفصل الاول ٣٠ درجة
الفصل الثاني ٣٠ درجة
الفصل الثالث ٥٠ درجة
الفصل الرابع ٤٠ درجة
وكالعاده الشغلات الواضحه الي تكون ثابتة كل سنه ..مثلا الفصل الاول مبرهنه ديموفر و إيجاد قيمة x ,y
الفصل الثاني يجي سؤال مشترك بين القطع الناقص والقطع الزائد وسؤال آخر عن واحد منهم فقط ..
الفصل الثالث سؤال ع المعادلات المرتبطة بالزمن وسؤال عن آخر موضوع بالفصل ما اتذكر شنو اسم الموضوع بالضبط لكن ايضا عبارة عن مسائل اسطوانه ودائرة ...
نادرة ما يجي رسم الدالة دور اول ..انتبهوا ع هذه النقطه ..نادرا اذا تحبون تتأكدون تابعو الأسئلة الوزاريه للدور الاول ..
الفصل الرابع يكون شامل للفصل بصورة عامه ..يعني يجيب سؤال جد التكاملات وتكون نقاط هذا السؤال من كل تمارين الفصل ..من كل تمرين ماخذ نقطه ..وعادة تكون نصا من الكتاب ..كل الي عليك تسوي انه تضبط افكار الكتاب ضبط لا تترك اي نقطة من اي تمارين حتى اذا كانت سهله ..لأن اسئلة الرياضيات دور اول ع الأغلب تكون نصا ..اذا صار عندك وقت اطلع ع الأسئلة الوزاريه بعد كل فصل تقرا ..الاسئلة تكون من ٢٠١١ وورى ..لأن الاسئلة السنوات قبل ٢٠١١ ح تكون معقدة وتحبطك اني العام قريت من ١٩٨٥ وبالتالي اجتي نصا من الكتاب...فلا يغرك كثر الوزاريات الي تقراها ولا تفكر نفسك مضابط المادة اذا مكدرت تحل خارجي ..مجرد تطلع ع الافكار لا أكثر وانت من تضبط تمارين الكتاب وامثلته اصعب سؤال خارجي راح تكدر تحله ..لا تخافون من الرياضات لان شكد متقروا وشكد متضبطوا تحسون نفسكم بعد شهر نسيتوا ..هذا الشي طبيعي اني رحت للإمتحان جنت متوقعه راح أجل من كد مناسيته بس من جتي الأسئلة امتحنت وخلصت من الدور الاول ..لا تستصعبون اي شي بالحياة
=================